CELEX: 62008CA0285
Language: lv
Date: 2009-06-04 00:00:00
Title: Lieta C-285/08: Tiesas (pirmā palāta) 2009. gada 4. jūnija spriedums ( Cour de cassation (Francija) lūgums sniegt prejudiciālu nolēmumu) — Société Moteurs Leroy Somer/Société Dalkia France, Société Ace Europe (Atbildība par produktiem ar trūkumiem — Direktīva 85/347/EEK — Piemērošanas joma — Kaitējums, kas nodarīts lietai, kura paredzēta lietošanai profesionālām vajadzībām un kura tiek šādām vajadzībām lietota — Valsts tiesību akti, ar kuriem cietušajam tiek ļauts pieprasīt atlīdzību par kaitējumu, ja viņš vienīgi pierāda kaitējumu, preces trūkumu un cēloņsakarību starp attiecīgo trūkumu un kaitējumu — Saderīgums)

1.8.2009   
            
            
               LV
            
            
               Eiropas Savienības Oficiālais Vēstnesis
            
            
               C 180/20
            
         Tiesas (pirmā palāta) 2009. gada 4. jūnija spriedums (Cour de cassation (Francija) lūgums sniegt prejudiciālu nolēmumu) — Société Moteurs Leroy Somer/Société Dalkia France, Société Ace Europe
   
   (lieta C-285/08) (1)
   
   (Atbildība par produktiem ar trūkumiem - Direktīva 85/347/EEK - Piemērošanas joma - Kaitējums, kas nodarīts lietai, kura paredzēta lietošanai profesionālām vajadzībām un kura tiek šādām vajadzībām lietota - Valsts tiesību akti, ar kuriem cietušajam tiek ļauts pieprasīt atlīdzību par kaitējumu, ja viņš vienīgi pierāda kaitējumu, preces trūkumu un cēloņsakarību starp attiecīgo trūkumu un kaitējumu - Saderīgums)
   2009/C 180/33
   Tiesvedības valoda — franču
   
      Iesniedzējtiesa
   
   
      Cour de cassation
   
   
      Lietas dalībnieki pamata procesā
   
   
      Prasītāja: Société Moteurs Leroy Somer
   
   
      Atbildētājas: Société Dalkia France, Société Ace Europe
   
   
      Priekšmets
   
   Lūgums sniegt prejudiciālu nolēmumu — Cour de cassation (Francija) — 1985. gada 25. jūlija Direktīvas 85/374/EEK par dalībvalstu normatīvo un administratīvo aktu tuvināšanu attiecībā uz atbildību par produktiem ar trūkumiem (OV L 219, 29. lpp.) 9. un 13. panta interpretācija — Direktīvas materiālā piemērošanas joma — Valsts tiesiskā režīma par atbildību, saskaņā ar kuru var saņemt atlīdzību par nodarīto kaitējumu lietai, kura paredzēta lietošanai profesionālām vajadzībām un kura tiek šādām vajadzībām lietota — Kaitējums, kas nodarīts, aizdegoties elektrības ģeneratoram slimnīcā maiņstrāvas ģeneratora pārkaršanas rezultātā
   
      Rezolutīvā daļa:
   
   Padomes 1985. gada 25. jūlija Direktīva 85/374/EEK par dalībvalstu normatīvo un administratīvo aktu tuvināšanu attiecībā uz atbildību par produktiem ar trūkumiem ir jāinterpretē tādējādi, ka ar to tiek pieļauta valsts tiesību interpretācija vai valsts pastāvīgās judikatūras piemērošana, saskaņā ar kuru cietušajam tiek ļauts pieprasīt atlīdzību par kaitējumu, kas nodarīts lietai, kura paredzēta lietošanai profesionālām vajadzībām un kura tiek šādām vajadzībām lietota, ja attiecīgais cietušais vienīgi pierāda kaitējumu, preces trūkumu un cēloņsakarību starp attiecīgo trūkumu un kaitējumu.
   
      (1)  OV C 223, 30.08.2008.